《天安殿酌献天书》
宋代·寇准

圣运昭惟永，高真协降祥。
方严泰坛祀，先荐釜山章。
典礼官无泰，涓辰筮有常。
中天华阙秘，象衮睟容庄。
宵迥星河灿，风微羽卫扬。
献酬灵契接，陟降宝仪彰。
顾諟钦元命，寅恭达上苍。
弥文辉竹帛，备物俨萧芗。
尊道宸心至，登春雅俗康。
犹将奉斋洁，禔福俟穰穰。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。